Publication: Magyar Közlöny
Issue: MK-2001-145 (Year: 2001, Number: 145)
Era: 1990-2004
Section: Az állattenyésztésről szóló 1993. évi CXIV. törvény
Paragraph Index: 1924

1. Törzskönyvezés 1.1. Állatazonosítás, nyilvántartás — támogatást igényelhet az elismert tenyésztő szervezet a törzskönyvi nyilvántartott tenyészetek bárányainak ENAR szerinti jelölése és nyilvántartásba vétele esetén. Az igényjogosultságot az anyák bárányainak folyamatos jelölése esetén a nyilvántartásba vételt követően a tenyészetenként jelölt bárányok hitelesített számítógépes listájáról készült, OMMI által hitelesített, iktatott és 60 napnál nem régebbi összesítőkkel kell igazolni, melyet az igénylőlaphoz kell mellékelni. 1.2. Törzskönyvi nyilvántartás anyánként — támogatást igényelhet az elismert tenyésztő szervezet az induló törzskönyvi nyilvántartásban szereplő anyalétszám, valamint leellett jerkék (első ellésű anyák) után. Az igényjogosultságot a tenyészetenként készített számítógépes jegyzékről készült, az OMMI által hitelesített, iktatott és 60 napnál nem régebbi összesítőkkel kell igazolni, melyet az igénylőlaphoz mellékelni kell.

Source: https://magyarkozlony.hu/hivatalos-lapok/494e01ad39cb293e36a6ee642dbef8ebf158005e/dokumentumok/9a2e5fb17d21215a4b538b9ef5fa9f0dd7d6508c/letoltes